ปืนใหญ่ เปิดรังรอล้างแค้น เชลซี เกมซุปเปอร์ซันเดย์
ปืนใหญ่ อาร์เซนอล มีข่าวดี เมื่อส่อแววได้ เมซุต โอซิล กองกลางจอมแอสซิสต์ชาวเยอรมันและ อเล็กซิส ซานเชซ กลับมาลงบู๊ ในเกมที่จะเปิดรังชำระแค้น แชมป์เก่า สิงห์บลู เชลซี ศึกฟุตบอลพรีเมียร์ลีก อังกฤษ นัดซุปเปอร์บิ๊กแมตช์ คืนนี้ (อาทิตย์ 24 ม.ค.) ขณะที่ สิงห์บลู จะยังไร้ เอเด็น อาซาร์ เพลย์เมกเกอร์ทีมชาติเบลเยี่ยม ที่ยังไม่หายเจ็บ ทว่ายังมี ออสการ์, วิลเลียน และ ดีเอโก คอสตา เป็นสามประสานแนวรุก เทียบฟอร์มแล้วแม้ชั่วโมงนี้ปืนใหญ่จะเหนือกว่า แต่เชลซีก็มีผลงานดีไม่แพ้ใครตั้งแต่เริ่มปี 2016 คู่นี้เริ่มเตะ 5 ทุ่มตรง ยิงสดให้ชมทางซีทีเอช สเตเดียม 3 ส่วนอีกคู่ ทอฟฟี่ เอฟเวอร์ตัน เปิดบ้านรับมือ หงส์ขาว สวอนซี เริ่มเตะ 2 ทุ่มครึ่ง ยิงสดทางสเตเดียม 1 ,ศึกฟุตบอลพรีเมียร์ลีก อังกฤษ ฤดูกาล 2015-16 โปรแกรมซุปเปอร์ซันเดย์ คืนนี้ (อาทิตย์ 24 ม.ค.) มีเกมดวลแข้งรวม 2 คู่ โดยคู่เอกซุปเปอร์บิ๊กแมตช์เป็นศึกลอนดอน ดาร์บี้แมตช์ระหว่าง ไอ้ปืนใหญ่ อาร์เซนอล ทีมจ่าฝูง จะเปิดสนามเอมิเรตส์ สเตเดียม รับการมาเยือนของแชมป์เก่า สิงห์บลู เชลซี เริ่มเตะเวลา 23.00 น. ถ่ายทอดสดให้ชมทางซีทีเอช สเตเดียม 3,ปืนใหญ่ อาร์เซนอล ฟอร์มยังดีเสมอต้นเสมอปลาย ไม่แพ้ใครเลยจากการลงสนาม 5 เกมหลังสุด โดยนัดนี้อาร์เซนอลมีข่าวดีเมื่อจะได้ 2 กำลังสำคัญอย่าง เมซุต โอซิล กองกลางจอมแอสซิสต์ชาวเยอรมัน และ อเล็กซิส ซานเชซ พร้อมกลับมาลงบู๊ หลังจาก อเล็กซิส บาดเจ็บจนไม่ได้ลงสนามไปหลายนัด ส่วน โอซิล ก็ไม่ได้ลงเล่นในเกมที่แล้วที่บุกเสมอ สโต๊ก 0-0 เนื่องจากเจ็บนิ้วเท้า,ทั้งนี้ อาร์เซนอลหวังจะเปิดรังล้างแค้นเชลซีให้ได้ หลังจากเจอกันนัดแรกเมื่อช่วงต้นฤดูกาล ปืนใหญ่เป็นฝ่ายบุกไปแพ้เชลซีขาดลอย 0-2 โดยคาดว่า อาร์แซน เวงเกอร์ กุนซือจอมเก๋าชาวฝรั่งเศส จะจัดทัพใหญ่ลงบู๊ แดนกลางจะได้เมซุต โอซิล กลับมาเป็นหัวใจแนวรุก ประสานงานกับ อารอน แรมซีย์ และ ธีโอ วัลคอตต์ ส่วนแดนหน้า อเล็กซิส ซานเชซ ก็น่าจะได้ออกสตาร์ตเป็นตัวจริง ลงล่าตาข่ายคู่กับ โอลิวิเยร์ ชิรูด์,ส่วนทางฝั่ง สิงห์บลู เชลซี นับตั้งแต่ได้ กุส ฮิดดิงก์ กุนซือรักษาการชาวดัตช์ เข้ามาคุมทีมแทน โจเซ มูรินโญ ก็ทำผลงานดีต่อเนื่อง โดยยังไม่เคยแพ้ให้กับทีมใดเลยนับตั้งแต่เริ่มปี 2016 ทว่าเกมนี้ เชลซีจะยังไม่มี เอเด็น อาซาร์ เพลย์ เมกเกอร์ทีมชาติเบลเยียมที่ยังไม่หายเจ็บ แต่แนวรุกยังมี ออสการ์, วิลเลียน และ เชส ฟาเบรกัส คอยปั้นเกมเปิดบอลให้หัวหอกตัวเป้าอย่าง ดีเอโก คอสตา ทำประตู สำหรับแนวโน้มเกมนี้ แม้ว่าปืนใหญ่จะเหนือกว่าหากเทียบฟอร์มในชั่วโมงนี้ แต่ก็จะประมาทเชลซีไม่ได้เด็ดขาด,อย่างไรก็ตาม อาร์เซนอลต้องการคว้าชัยชนะเพื่อแซงกลับขึ้นไปเป็นจ่าฝูงอีกครั้ง เพราะถ้าเสมอคงไม่เพียงพอ สำหรับคู่แรก ทอฟฟี่ เอฟเวอร์ตัน จะเปิดสนามกูดิสัน พาร์ก รับการมาเยือนของ หงส์ขาว สวอนซี ซิตี้ ที่เพิ่งได้ ฟรานเชสโก กุยโดลิน โค้ชจอมเก๋าชาวอิตาเลียน เป็นกุนซือคนใหม่ เริ่มแข่ง 20.30 น. ถ่ายทอดสดทางซีทีเอช สเตเดียม 1.
อาร์เซนอลมีข่าวดี เมื่อส่อแววได้ เมซุต โอซิล กองกลางจอมแอสซิสต์ชาวเยอรมันและ อเล็กซิส ซานเชซ กลับมาลงบู๊ ในเกมที่จะเปิดรังชำระแค้น แชมป์เก่า สิงห์บลู เชลซี ศึกฟุตบอลพรีเมียร์ลีก อังกฤษ นัดซุปเปอร์บิ๊กแมตช์ คืนนี้
พรีเมียร์ลีก,พรีวิว,ซุปเปอร์บิ๊กแมตช์,ลอนดอน ดาร์บีแมตช์,เชลซี,อาร์เซนอล,ข่าว,ข่าวกีฬา,ไทยรัฐออนไลน์